《晤林茂之时年八十五矣》
明代·方拱乾

群奉丈人行，相看若鼎彝。别时贫到骨，近日老能诗。

结客前朝重，遗民后代知。嗟予随仗履，鬓发已如丝。

作者简介：明末清初江南桐城人，字肃之，号坦庵。明崇祯元年进士，官少詹事。清顺治间荐补翰林学士，以江南科场案事谪戍宁古塔，捐资赎还，改号苏翁。卒年七十左右。有《宁古塔志》、《方詹事集》。